ཁོའི་ཕུགས་བསམ་གྱི་འདུན་པ་རྒུད་ནས་རྒུད་དུ་འགྲོ་དུས།ཁོ་ནི་མི་གཞན་གྱི་རྒྱུ་ནོར་ལ་ཡིད་སྨོད་སྐྱེས་མཁན་ཞིག་ཏུ་འགྱུར་གྱིན་གྱུར།ཁོས་ཐ་ན་རྨི་ལམ་དུ་ཡང་རང་ལ་ཁང་པ་གང་འདྲ་ཞིག་དང་རླངས་འཁོར་གང་འདྲ་ཞིག་ཡོད་པ་སོགས་རྨིས་ཏེ་རང་ཉིད་ཀྱི་རྒྱུ་ནོར་ལ་ཧམ་པའི་འདོད་པ་མངོན་གྱིན་ཡོད།ཁོ་ནི་མ་གཞི་ཡར་སྐུལ་གྱི་བསམ་སྤྱོད་ལྷོག་ལྷོག་ཏུ་གདུ་བའི་གཞོན་ནུ་ཞིག་ཡིན་པས།ལས་ཀར་ཞུགས་མ་ཁད་ཁོས་རང་གིས་རང་ལ་འཆར་གཞི་བཟོས་ཤིང་།རང་གིས་རང་ལ་ཕུགས་འདུན་གྱི་སྣུམ་རྩི་འཁྱུལ་བའི་མ་འོངས་པ་ལ་མདུན་བསུ་བྱས།ཡིན་ནའང་།ཉེ་འཁོར་གྱི་མི་ཡི་རིན་ཐང་གི་ལྟ་ཚུལ་ལས་ཁོའི་རིན་ཐང་གི་ལྟ་ཚུལ་ཡང་རིམ་བཞིན་འགྱུར་ནས་ཉེ་འཁོར་གྱི་མི་དང་འདྲ་བ།ཡང་ན་ཉེ་འཁོར་གྱི་མི་ལས་ཐབས་རྡུགས་སུ་གྱུར་ནས།གཞན་གྱི་བརྡར་གཅོད་ཀྱིས་རང་གི་རིན་ཐང་མངོན་དགོས་པ་ཞིག་ཏུ་གྱུར།